

 **ประกาศองค์การบริหารส่วนตำบลวัง**

**เรื่อง สอบราคาจ้างเหมาโครงการเจาะบ่อบาดาล หมู่ที่ ๑ (บ้านเกาะชะมวง) และหมู่ที่ ๗ (บ้านท่าม่วง)**

**ตำบลวัง อำเภอท่าชนะ จังหวัดสุราษฎร์ธานี**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ด้วย องค์การบริหารส่วนตำบลวัง มีความประสงค์จะสอบราคาจ้างเหมา โครงการเจาะบ่อบาดาล หมู่ที่ ๑ (บ้านเกาะชะมวง) และหมู่ที่ ๗ (บ้านท่าม่วง) ตำบลวัง อำเภอท่าชนะ จังหวัดสุราษฎร์ธานี ดังนี้

๑. โครงการเจาะบ่อบาดาล หมู่ที่ ๑ (บ้านเกาะชะมวง) ตำบลวัง อำเภอท่าชนะ จังหวัดสุราษฎร์ธานี เจาะบ่อบาดาลขนาด Ø ๖" ความลึกไม่น้อยกว่า ๙๐ เมตร และมีน้ำไม่น้อยกว่า ๕ ม/ซม. ติดตั้งปั๊มซับเมอร์สซิเบิ้ล ขนาด ๑.๕ HP. ตามแบบรูปรายการที่อบต.กำหนด ติดตั้งป้ายประชาสัมพันธ์โครงการ จำนวน ๑ ป้าย ราคากลางงานก่อสร้าง ๑๗๓,๐๐๐.- บาท (หนึ่งแสนเจ็ดหมื่นสามพันบาทถ้วน) กำหนดแล้วเสร็จ ภายใน ๓๐ วัน

๒. โครงการเจาะบ่อบาดาล หมู่ที่ ๗ (บ้านเกาะชะมวง) ตำบลวัง อำเภอท่าชนะ จังหวัดสุราษฎร์ธานี เจาะบ่อบาดาลขนาด Ø ๖" ความลึกไม่น้อยกว่า ๙๐ เมตร และมีน้ำไม่น้อยกว่า ๕ ม/ซม. ติดตั้งปั๊มซับเมอร์สซิเบิ้ล ขนาด ๑.๕ HP. ตามแบบรูปรายการที่อบต.กำหนด ติดตั้งป้ายประชาสัมพันธ์โครงการ จำนวน ๑ ป้าย ราคากลาง งานก่อสร้าง ๑๗๓,๐๐๐.- บาท (หนึ่งแสนเจ็ดหมื่นสามพันบาทถ้วน) กำหนดแล้วเสร็จ ภายใน ๓๐ วัน

**ผู้มีสิทธิเสนอราคาจะต้องมีคุณสมบัติ ดังต่อไปนี้**

๑. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว

๒. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่นในขณะที่ยื่นซองสอบราคา

 ๓. มีผลงานก่อสร้างประเภทเดียวกัน(ในสัญญาเดียว)ในวงเงินไม่น้อยกว่าโครงการละ **๘๖,๕๐๐**  บาท

กำหนดดูสถานที่ก่อสร้างและรับฟังคำชี้แจงรายละเอียดเพิ่มเติมใน **วันที่ ๒๑ เมษายน ๒๕๕๗ เวลา ๐๘.๓๐ น. เป็นต้นไป โดยพร้อมกัน ณ องค์การบริหารส่วนตำบลวัง**

หากผู้เสนอราคารายใดไม่ไปดูสถานที่ก่อสร้างหรือรับฟังรายละเอียดต่างๆ ในการก่อสร้างตามกำหนดวันเวลาดังกล่าวข้างต้น ให้ถือเสมือนว่าได้ไปดูสถานที่ก่อสร้างหรือรับฟังรายละเอียดต่างๆ ในการก่อสร้างแล้วและจะนำมาเป็นข้ออ้างใด ๆ ไม่ได้ทั้งสิ้น

กำหนดยื่นซองสอบราคา ดังนี้ **ระหว่างวันที่ ๔ เมษายน ๒๕๕๗ ถึงวันที่ ๒๓ เมษายน ๒๕๕๗ เวลา ๐๘.๓๐ น. ถึงเวลา ๑๖.๓๐ น.** ในวันและเวลาราชการ ยื่นซองสอบราคา ณ องค์การบริหารส่วนตำบลวัง (ส่วนการคลัง) **และวันที่ ๒๔ เมษายน ๒๕๕๗ เวลา ๐๘.๓๐- ๑๖.๓๐ น.** ยื่นซองสอบราคา ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอท่าชนะ ชั้น ๒) และ **กำหนดเปิดซองสอบราคาในวันที่ ๒๕ เมษายน ๒๕๕๗ ตั้งแต่เวลา ๐๙.๓๐ น.** เป็นต้นไปณศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอท่าชนะชั้น ๒)

ผู้สนใจติดต่อขอซื้อเอกสารสอบราคา ในราคาชุดละ **๒๐๐.-** บาท ได้ที่ ที่ทำการองค์การบริหารส่วนตำบลวัง**ระหว่างวันที่ ๔ เมษายน ๒๕๕๗ ถึงวันที่ ๒๔ เมษายน ๒๕๕๗** ทุกวันเว้นวันหยุดราชการดูรายละเอียดได้ ที่เว็บไซต์ [www.gprocurement.go.th](http://www.gprocurement.go.th) , [www.wang.go.th](http://www.wang.go.th) หรือสอบถามทางโทรศัพท์หมายเลข ๐-๗๗๒๗-๔๖๖๓ ,๐-๗๗๒๗-๔๓๓๑ ในวันและเวลาราชการ

 ประกาศ ณ วันที่ ๔ เดือน เมษายน พ.ศ. ๒๕๕๗

 (นายวิรัช ทองเพชร)

นายกองค์การบริหารส่วนตำบลวัง

